আমাদের দেশের দরিদ্র জনগোষ্ঠীর পক্ষে বিশাল অংকের টাকা খরচ করে সফটওয়্যার ব্যবহারের ক্ষমতা নেই। তাই অনেক দিন ধরেই আমরা অবৈধভাবে বিভিন্ন সফটওয়্যার ব্যবহার করে আসছি। এ চর্চাটি মোটেও সঠিক নয়। গত কিছুদিন আগে এক পরিসংখ্যানে জানা গেছে, বাংলাদেশ পাইরেটেড সফটওয়্যার ব্যবহারে বিশ্বে চতুর্থ স্থানে রয়েছে। বিষয়টি আমাদের জন্য খুবই লজ্জাজনক। আমাদের দেশে এসব ব্যাপারে আইনের কোন প্রয়োগ নেই। কিন্তু অদূর ভবিষ্যতে এ ব্যাপারে আইনের প্রয়োগ হলে আমরা কিভাবে সেই পরিস্থিতি মোকাবেলা করবো?